ła xe na canson natałisia scrita da Irving Berlin e insixa orixenariamente inte el 1942 da Bing Crosby. El disco de Bing Crosby el xe el sìngoło natałisio pì vendù de tuti i tenpi e el ga vendù oltre 100 milioni de copie Sirca 500 artisti i ga in séguito rejistrà na cover del bran, che el xe stà anca adatà in sirc 25 léngue. La canson la xe stà prexentà in anteprima da Bing Crosby in na trasmision radiofònega. L'ano dòpo, la xe stà rejistrà da Crosby par el film Holiday Inn. El disco el xe stà incixo da Crosby co i Ken Darby Singers e l'orchestra de John Scott Trotter el 29 de majo del 1942 e el xe vignù fora el 4 de agosto del steso ano. El disco el xe rivà al primo pòsto inte łe clasìfeghe americane. Inte el 1947, lo steso Crosby la ga dovuda insìdere n'altra volta inte el 1947 asieme a l'orchestra de John Scott Trotter parché la rejistrasion la se gaveva rovinà. El suceso de ła canson ga portà a rełixare inte el 1954 on film omònimo co el steso Crosby tra i protagonisti. El testo el xe on auguri de trascorere un Nadałe d'altri tenpi co ła neve.